Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 68/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης στις ενισχύσεις για επαγγελματική εκπαίδευση

(2002/C 286/05)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XT 04/01

Κράτος μέλος: Ομοσπονδιακή Δημοκρατία της Γερμανίας

Περιφέρεια: Ρηνανία-Παλατινάτο

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Εκστρατεία υπέρ της διαρθρωτικής μεταρρύθμισης - Πρόγραμμα του υπουργείου Εργασίας, Κοινωνικών Υποθέσεων και Υγείας του ομόσπονδου γερμανικού κράτους Ρηνανίας-Παλατινάτου (εκπαιδευτικά μέτρα σε επιχειρήσεις του ομόσπονδου κράτους)

Νομική βάση: Verordnung (EG) Nr. 68/2001 der Kommission vom 12. Januar 2001 über die Anwendung der Artikel 87 und 88 EG-Vertrag auf Ausbildungsbeihilfen

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Για την εφαρμογή του καθεστώτος ενισχύσεων υπολογίζεται ότι θα απαιτηθούν περίπου 2 εκατ. DEM (1022583,76 EUR) από τον προϋπολογισμό

Μέγιστη ένταση ενίσχυσης: Για ειδικά εκπαιδευτικά μέτρα σε μεγάλες επιχειρήσεις: 25 % των επιλέξιμων δαπανών.

Για ειδικά εκπαιδευτικά μέτρα σε μικρομεσαίες επιχειρήσεις: 35 % των επιλέξιμων δαπανών.

Για γενικά εκπαιδευτικά μέτρα σε μεγάλες επιχειρήσεις: 50 % των επιλέξιμων δαπανών.

Για γενικά εκπαιδευτικά μέτρα σε μικρομεσαίες επιχειρήσεις: 70 % των επιλέξιμων δαπανών.

Τα ανωτέρω ποσοστά αυξάνονται κατά 10 εκατοστιαίες μονάδες σε περίπτωση που οι δικαιούχοι της επαγγελματικής κατάρτισης είναι ανάπηροι, μετανάστες, εργαζόμενοι με περιορισμένα προσόντα λόγω έλλειψης κατάλληλου τίτλου σπουδών ή ειδίκευσης, εργαζόμενοι που παρέμειναν για μεγάλο χρονικό διάστημα άνεργοι, γυναίκες που βρίσκονται στη διαδικασία επιστροφής στην αγορά εργασίας

Ημερομηνία εφαρμογής: Η χορήγηση των ενισχύσεων αυτών επιτρέπεται από την 1η Μαΐου 2001

Διάρκεια χορήγησης του καθεστώτος ή της μεμονωμένης ενίσχυσης: Το καθεστώς ενισχύσεων θα εφαρμοσθεί κατ' αρχήν έως τις 31 Δεκεμβρίου 2006. Τα μέτρα μπορούν να ενισχυθούν το πολύ τις 30 Ιουνίου 2007.

Στόχος της ενίσχυσης: Συμβολή στην προώθηση εκπαιδευτικών μέτρων σε επιχειρήσεις που πρέπει να παράσχουν στο προσωπικό και των δύο φύλων πρόσθετες ευκαιρίες τόσο στην επιχείρηση όπου ήδη απασχολείται όσο και γενικότερα στην αγορά εργασίας.

Επιχειρήσεις οι οποίες εξαιτίας διαρθρωτικών μεταβολών απαιτούν προσωπικό με διαφορετικά προσόντα πρέπει να αποκτήσουν τη δυνατότητα να προετοιμάσουν κατάλληλα το προσωπικό τους.

Προκειμένου να επιτευχθεί ο στόχος της ισότητας των συνθηκών διαβίωσης, θα δοθεί ιδιαίτερο βάρος στην απασχόληση σε περιοχές του ομόσπονδου κράτους που παρουσιάζουν διαρθρωτικά προβλήματα. Για το λόγο αυτό οι επιχειρήσεις οι οποίες εγκαθίστανται σε τέτοιες περιοχές ή όντας εγκατεστημένες εκεί προτίθενται να προβούν σε αύξηση του προσωπικού τους αλλά δεν βρίσκουν επαρκώς ειδικευμένο προσωπικό στην εκεί αγορά εργασίας, θα λάβουν ενίσχυση για εκπαιδευτικά μέτρα υπέρ των νέων μελών του προσωπικού τους μετά τη σύναψη της σύμβασης εργασίας.

Συνεπώς ενίσχυση μπορούν να λάβουν εκπαιδευτικά μέτρα τόσο γενικού όσο και εξειδικευμένου χαρακτήρα: αυτό θα κρίνεται κατά περίπτωση

Οικείοι οικονομικοί τομείς: Τα καθεστώς ενισχύσεων καλύπτει όλους τους τομείς της οικονομίας βάσει του κανονισμού (ΕΚ) αριθ. 68/2001 της Επιτροπής της 12ης Ιανουαρίου 2001.

Επωνυμία και διεύθυνση της επιδοτούσας αρχής: Landesamt für Soziales Jugend und Versorgung

Referat 63

Rheinallee 97-101 D - 55118 Mainz.

Αριθμός ενίσχυσης: XT 65/01

Κράτος μέλος: Ιταλία

Περιφέρεια: Αυτόνομη περιφέρεια του Trento

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Κριτήρια και διαδικασίες χρηματοδότησης σχεδίων επαγγελματικής εκπαίδευσης που ανταποκρίνονται στα χαρακτηριστικά συγχρηματοδότησης του Ευρωπαϊκού Κοινωνικού Ταμείου "ανάπτυξης της συνεχούς επαγγελματικής εκπαίδευσης, της ευκαμψίας της αγοράς εργασίας και της ανταγωνιστικότητας των επιχειρήσεων με προτεραιότητα στις ΜΜΕ" (μέτρο D1) του λειτουργικού προγράμματος Ρ.Α.Τ. - στόχος αριθ. 3 - Ευρωπαϊκό Κοινωνικό Ταμείο, 2000-2006

Νομική βάση: Deliberazione della giunta provinciale n. 2920 d.d. 9.11.2001 avente ad oggetto: Modalità e termini di presentazione e di valutazione dei progetti rientranti nella Misura D1 del FSE - "Sviluppo delle formazione continua, della flessibilità del mercato del lavoro e della competitività delle imprese, con priorità alle PMI" la quale da applicazione alle disposizioni contenute nel Capo II del Titolo II D.P.G. 33-51/Leg. d.d. 27.12.2000 (pubblicato sul Bollettino ufficiale della Regione Trentino Alto Adige n. 04/I-II del 23.1.2001) sottoposte ad una clausola sospensiva dell'efficacia e alle disposizioni della deliberazione della giunta provinciale n. 527 d.d. 9.3.2001

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 2764200,00 ευρώ για το έτος 2001· 7745000,00 ευρώ για το έτος 2002

Μέγιστη ένταση ενίσχυσης: Ειδική επαγγελματική εκπαίδευση για τις μεγάλες επιχειρήσεις: μέγιστη ενίσχυση 25 %.

Ειδική επαγγελματική εκπαίδευση για τις ΜΜΕ: μέγιστη ενίσχυση 35 %.

Γενική επαγγελματική εκπαίδευση για τις μεγάλες επιχειρήσεις: μέγιστη ενίσχυση 50 %

Γενική επαγγελματική εκπαίδευση για τις ΜΜΕ: μέγιστη ενίσχυση 70 %

Τα προαναφερθέντα ποσοστά προσαυξάνονται κατά 10 εκατοστιαίες μονάδες όταν οι αποδέκτες της επαγγελματικής εκπαίδευσης είναι ανάπηροι, μετανάστες, ανειδίκευτα άτομα εφόσον δεν διαθέτουν τίτλους σπουδών ή αντίστοιχα διπλώματα, μακροχρόνια άνεργοι και γυναίκες που επιθυμούν να επανενταχθούν στην αγορά εργασίας

Ημερομηνία εφαρμογής: 20 Νοεμβρίου 2001

Διάρκεια χορήγησης του καθεστώτος ή της μεμονωμένης ενίσχυσης: Έως τις 31ης Δεκεμβρίου 2002

Στόχος της ενίσχυσης: Οι ενισχύσεις αφορούν τόσο τη γενική όσο και την ειδική επαγγελματική εκπαίδευση.

Ο ορισμός που δίδεται για τη γενική επαγγελματική εκπαίδευση είναι εκείνος του κανονισμού (ΕΚ) αριθ. 68/2001 της 12ης Ιανουαρίου 2001, ο οποίος θεωρείται επαρκώς σαφής και αναλυτικός: "νοείται ως γενική επαγγελματική εκπαίδευση, η εκπαίδευση που περιλαμβάνει διδασκαλία η οποία δεν αφορά αποκλειστικά ή κατά κύριο λόγο την τρέχουσα ή μελλοντική θέση του εργαζομένου στην ενισχυόμενη επιχείρηση, αλλά του παρέχει προσόντα τα οποία είναι μεταβιβάσιμα σε άλλες επιχειρήσεις ή σε άλλους τομείς απασχόλησης, βελτιώνοντας σημαντικά με τον τρόπο αυτό τις δυνατότητες απασχόλησής του"

Οικείοι οικονομικοί τομείς: Όλοι οι τομείς

Επωνυμία και διεύθυνση της επιδοτούσας αρχής: Provincia autonoma di Trento - Servizio addestramento e formazione professionale Via Gilli, 3 I - 38100 Trento

Άλλες πληροφορίες: Εφόσον πρόκειται για καθεστώς ενισχύσεων, δεν είναι δυνατόν να παρασχεθεί περιγραφή του περιεχομένου του σχεδίου για να αποδειχθεί ότι ανταποκρίνεται στον ορισμό της γενικής επαγγελματικής εκπαίδευσης.

Η διαδικασία του "εκ των προτέρων" ελέγχου που εφαρμόστηκε από την περιφέρεια του Trento ώστε να υπάρξουν εγγυήσεις ότι η μέγιστη ένταση της χρηματοδότησης θα χορηγηθεί αποκλειστικά στα σχέδια που θα αφορούν γενική επαγγελματική εκπαίδευση προβλέπει:

- τη δήλωση εκ μέρους του αποδέκτη της ενίσχυσης, κατά την υποβολή του σχεδίου, του περιεχομένου της γενικής ή ειδικής επαγγελματικής εκπαίδευσης,

- την "εκ των προτέρων" εκτίμηση εκ μέρους μιας επιτροπής (όπως προβλέπεται σημείο 5 της διάταξης της απόφασης "Deliberazione della Giunta Provinciale αριθ. 2920 της 9.11.01") του ειδικού ή γενικού χαρακτήρα της επαγγελματικής εκπαίδευσης των διαφόρων σχεδίων· το αποτέλεσμα της εκτίμησης αυτής περιλαμβάνεται σε έναν πίνακα αξιολόγησης ο οποίος υπογράφεται από τους εμπειρογνώμονες και εντάσσεται στα πρακτικά της συνεδρίασης της Επιτροπής,

- αφ' ης στιγμής πραγματοποιηθεί η αξιολόγηση που περιγράφεται στην προηγούμενη παράγραφο, η περιφέρεια του Trento καθορίζει την ένταση της χρηματοδότησης που θα χορηγηθεί σε κάθε σχέδιο,

- η περιφέρεια του Trento εγκρίνει στη συνέχεια το έγγραφο της χρηματοδότησης των σχεδίων στο οποίο περιλαμβάνεται επίσης η αξιολόγηση που έγινε από την Επιτροπή σε συνάρτηση με το χαρακτήρα της επαγγελματικής εκπαίδευσης (γενική ή ειδική) του κάθε σχεδίου,

- στην επιστολή της έγκρισης της οικονομικής συνδρομής, η περιφέρεια του Trento ανακοινώνει στους διάφορους αποδέκτες της ενίσχυσης το αποτέλεσμα της αξιολόγησης που πραγματοποιήθηκε από την Επιτροπή και κατά συνέπεια την ένταση της χρηματοδότησης που τους χορηγείται.

Πρέπει να σημειωθεί ότι η επιτροπή αξιολόγησης αποτελείται από:

- τρεις εμπειρογνώμονες στον τομέα της επαγγελματικής εκπαίδευσης και της αξιολόγησης των δράσεων επαγγελματικής εκπαίδευσης, ανεξάρτητους από τις περιφερειακές αρχές (και οι τρεις καθηγητές πανεπιστημίου με ειδικά επαγγελματικά προσόντα.

- έναν υπάλληλο της περιφέρειας του Trento ο οποίος διορίζεται από τη "Giunta provinciale".

Αριθμός ενίσχυσης: XT 68/01

Κράτος μέλος: Ιταλία

Περιφέρεια: Αυτόνομη επαρχία του Trento

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Διαδικασίες και κριτήρια υλοποίησης των δράσεων επαγγελματικής κατάρτισης που απευθύνονται σε εργαζομένους που απασχολούνται κατ' εφαρμογή της παραγράφου 4 του άρθρου 6 του νόμου αριθ. 53 της 8ης Μαρτίου 2000 και αναφέρονται στη διαχείριση των κονδυλίων του διατάγματος αριθ. 167 της 6ης Ιουνίου 2001 του Υπουργείου Εργασίας και Κοινωνικής Ασφάλισης

Νομική βάση: Deliberazione della giunta provinciale n. 3106 d.d. 23 novembre 2001 in attuazione del decreto del ministero del Lavoro e della previdenza sociale del 6 giugno 2001 n. 167 (pubblicato nella Gazzetta ufficiale della Repubblica italiana del 22.6.2001 serie generale n. 143)

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Ποσό που χορηγεί το κράτος στην επαρχία: 902036000 ITL = 465862,72 ευρώ για το έτος 2001

Μέγιστη ένταση ενίσχυσης: Ειδική επαγγελματική κατάρτιση για τις μεγάλες επιχειρήσεις: 25 % κατ' ανώτατο όριο.

Ειδική επαγγελματική κατάρτιση για τις ΜΜΕ: 35 % κατ' ανώτατο όριο.

Γενική επαγγελματική κατάρτιση για τις μεγάλες επιχειρήσεις: 50 % κατ' ανώτατο όριο.

Γενική επαγγελματική κατάρτιση για τις ΜΜΕ: 70 % κατ' ανώτατο όριο.

Τα ανωτέρω ποσοστά αυξάνονται κατά 10 εκατοστιαίες μονάδες σε περίπτωση που οι δικαιούχοι της επαγγελματικής κατάρτισης είναι ανάπηροι, μετανάστες, εργαζόμενοι με περιορισμένα προσόντα λόγω έλλειψης κατάλληλου τίτλου σπουδών ή ειδίκευσης, εργαζόμενοι που παρέμειναν για μεγάλο χρονικό διάστημα άνεργοι, γυναίκες που βρίσκονται στη διαδικασία επιστροφής στην αγορά εργασίας.

Ημερομηνία εφαρμογής: 12 Δεκεμβρίου 2001

Διάρκεια χορήγησης του καθεστώτος ή της μεμονωμένης ενίσχυσης: 31 Δεκεμβρίου 2001

Στόχος της ενίσχυσης: Οι ενισχύσεις αφορούν τόσο τη γενική επαγγελματική κατάρτιση όσο και την ειδική.

Όσον αφορά τον ορισμό της γενικής επαγγελματικής κατάρτισης υιοθετήθηκε το ίδιο κείμενο του κανονισμού (ΕΚ) αριθ. 68/2001, της 12ης Ιανουαρίου 2001, επειδή θεωρείται κατάλληλα σαφές και πλήρες: "Ως γενική επαγγελματική εκπαίδευση θεωρείται η εκπαίδευση που περιλαμβάνει διδασκαλία η οποία δεν αφορά αποκλειστικά ή κατά κύριο λόγο την τρέχουσα ή μελλοντική θέση του εργαζομένου στην ενισχυόμενη επιχείρηση, αλλά του παρέχει προσόντα τα οποία είναι μεταβιβάσιμα σε άλλες επιχειρήσεις ή σε άλλους τομείς απασχόλησης βελτιώνοντας σημαντικά με τον τρόπο αυτό τις δυνατότητες απασχόλησής τους"

Οικείοι οικονομικοί τομείς: Όλοι οι τομείς

Επωνυμία και διεύθυνση της επιδοτούσας αρχής: Provincia autonoma di Trento - Servizio addestramentoi e formazione professionale Via Gilli, 3 I - 38100 Trento

Άλλες πληροφορίες: Επειδή πρόκειται για καθεστώς ενισχύσεων, δεν είναι δυνατόν να παρασχεθεί περιγραφή του περιεχομένου του σχεδίου ως απόδειξη της αντιστοιχίας του ίδιου με τον ορισμό της γενικής επαγγελματικής κατάρτισης.

Η διαδικασία ελέγχου ex ante, που προβλέπεται από την εν λόγω επαρχία ως εγγύηση ότι η πιο υψηλή ένταση χρηματοδότησης θα χορηγηθεί μόνο σε σχέδια που αφορούν γενική επαγγελματική κατάρτιση, προβλέπει:

- δήλωση του δικαιούχου, κατά την υποβολή του σχεδίου, σχετικά με το περιεχόμενο της γενικής ή ειδικής επαγγελματικής κατάρτισης αυτού,

- αξιολόγηση ex ante εκ μέρους μιας επιτροπής (όπως προβλέπεται από το σημείο 5 του διατακτικού της απόφασης του Συμβουλίου της επαρχίας αριθ. 3106 της 23.11.01) του χαρακτήρα ειδικής ή γενικής επαγγελματικής κατάρτισης των μεμονωμένων σχεδίων· το αποτέλεσμα αυτής της αξιολόγησης αναγράφεται σε ένα πίνακα αξιολόγησης που υπογράφεται από τους εμπειρογνώμονες και περιλαμβάνεται στα πρακτικά της συνεδρίασης της επιτροπής,

- λαμβανομένης υπόψη της ανωτέρω αξιολόγησης, η επαρχία καθορίζει την ένταση χρηματοδότησης που θα χορηγηθεί σε κάθε μεμονωμένο σχέδιο,

- κατά συνέπεια, η επαρχία θεσπίζει την πράξη χρηματοδότησης των σχεδίων στην οποία αναφέρεται επίσης η αξιολόγηση που εξέδωσε η επιτροπή σχετικά με το χαρακτήρα της επαγγελματικής εκπαίδευσης (γενική ή ειδική) καθενός εξ αυτών,

- η επαρχία κοινοποιεί στους μεμονωμένους δικαιούχους, με την επιστολή αποδοχής της συνεισφοράς, το αποτέλεσμα της αξιολόγησης που εξέδωσε η επιτροπή και ακολούθως την ένταση χρηματοδότησης που τους ορίζεται.

Υπενθυμίζεται επίσης ότι η επιτροπή αυτή συνίσταται από:

- τρεις εμπειρογνώμονες της επαγγελματικής κατάρτισης και αξιολόγησης των δράσεων επαγγελματικής κατάρτισης, ανεξάρτητους από την επαρχία (όλοι καθηγητές πανεπιστημίου ιδιαιτέρως εξειδικευμένοι),

- έναν υπάλληλο της επαρχίας ο οποίος ορίζεται από την επαρχιακή διοίκηση